- વડાપ્રધાન નરેન્દ્ર મોદી દ્વારા દેશને ડીજિટલ બનાવવા માટે ગ્રામીણ કક્ષાએથી આધુનિક સુવિધાઓનો પ્રારંભ કરવામાં આવ્યો હતો. જેમાં પાલનપુર તાલુકાના માલણને બનાસકાંઠા જિલ્લાનું પ્રથમ ડિઝિટલ ગામ બનાવવા માટે ત્રણ વર્ષ અગાઉ મોટા ઉપાડે કાર્યક્રમ કરી કેન્દ્રીય મંત્રીના હસ્તે શુભારંભ કરાયો હતો. જ્યાં જે પ્રકારની સુવિધાઓની જાહેરાત કરવામાં આવી હતી. તેનો હજુ સુધી અમલ કરવામાં આવ્યો ન હોઈ ગ્રામજનોનું ફ્રી વાઇફાઇ ઝોન, સીસીટીવી કેમેરા, કેસલેસ વ્યવહારનું સ્વપ્ન રોળાતા સરકારની રીતિ નીતિ સામે રોષ જોવા મળી રહ્યો છે.